3.pielikums

Ministru kabineta

2015.gada \_\_\_.\_\_\_\_\_\_\_\_\_ noteikumiem Nr.\_\_\_

**APLIECINĀJUMS**

*[Dokumenta sagatavošanas vieta]*

*[Dokumenta sagatavošanas datums] [Dokumenta numurs]*

Ar šo *[valsts aizdevuma saņēmēja nosaukums]* vārdā apliecinu, ka *(kapitālsabiedrība, zinātniskā institūcija vai ostas pārvalde vai cits)* nav grūtībās nonācis (atbilstoši zemāk norādītajai definīcijai).

Aizņēmējs ir grūtībās nonācis, ja pastāv vismaz viena no šādām situācijām:

1. ja uzkrāto zaudējumu dēļ ir zaudēta vairāk nekā puse no Aizņēmēja parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla;
2. attiecībā uz Aizņēmēju, kurā vismaz dažiem dalībniekiem ir neierobežota atbildība, par Aizņēmēja parādsaistībām – ja uzkrāto zaudējumu dēļ ir zaudēta vairāk nekā puse no Aizņēmēja grāmatvedības uzskaitē uzrādītā kapitāla;
3. Aizņēmējam ir ar tiesas spriedumu pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta, vai tas atbilst normatīvajos aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
4. attiecībā uz Aizņēmēju, kas nav mazais vai vidējais uzņēmums [[1]](#footnote-1), pēdējos divus gadus:
   1. Aizņēmēja parādsaistību un pašu kapitāla bilances vērtību attiecība ir pārsniegusi 7,5 un
   2. Aizņēmēja procentu seguma attiecība[[2]](#footnote-2), kas rēķināta pēc EBITDA[[3]](#footnote-3), ir bijusi mazāka par 1,0.

*[dokumenta parakstītāja amats] [personiskais paraksts] [V.Uzvārds]*

Finanšu ministrs J.Reirs

14.05.2015 09:55

323

Bobrovska, 67094229

Indra.Bobrovska@kase.gov.lv

1. Atbilstoši Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (OV, L 187, 26.06.2014.), 1. pielikumā minētajai mikrouzņēmumu, mazo un vidējo uzņēmumu definīcijai. [↑](#footnote-ref-1)
2. Peļņas vai zaudējumu pirms procentiem, nodokļiem, nemateriālo ieguldījumu amortizācijas, pamatlīdzekļu un ilgtermiņa finanšu ieguldījumu nolietojuma atskaitījumiem attiecība pret visiem procentu maksājumiem, kas jāmaksā saskaņā ar noslēgtajiem līgumiem. [↑](#footnote-ref-2)
3. peļņa vai zaudējumi pirms procentiem, nodokļiem, nemateriālo ieguldījumu amortizācijas, pamatlīdzekļu un ilgtermiņa finanšu ieguldījumu nolietojuma atskaitījumiem [↑](#footnote-ref-3)